ກຸ່ມອິສລາມ ທຳລາຍ ເມືອງມໍລະດົກໂລກ Hatra ໃນອີຣັກ
ກຸ່ມອິສລາມຫົວຮຸນແຣງ ກ່າວວ່າ ພວກເຂົາທຳລາຍ ເມືອງດັ່ງກ່າວ ເພາະວ່າມັນເປັນບ່ອນທີ່ ຜູ້ຄົນໄປກາບໄຫວ້ ເຄົາລົບບູຊາ ແທນທີ່ຈະບູຊາພະເຈົ້າ.
ພວກຫົວຮຸນແຮງລັດອິສລາມ ທີ່ເມືອງບູຮານ Hatra ຂອງອີຣັກ ໄດ້ທັບມ້າງທຳລາຍສະຖານທີ່ເກົ່າແກ່ບູຮານຂອງເມືອງ ໂດຍ ການໃຊ້ຄ້ອນຂະໜາດໃຫຍ່ທຳລາຍຝາກຳແພງ ແລະໃຊ້ປືນ ເຫລັກຍາວຍິງທຳລາຍພວກຮູບປັ້ນທີ່ລ້ຳຄ່າ ອີງຕາມພາບວີດີໂອ ໃໝ່ ທີ່ກ່າວກັນວ່າ ພວກຫົວຮຸນແຮງນຳອອກມາເຜີຍແຜ່ນັ້ນ ບັນດາເຈົ້າໜ້າທີ່ ແລະຊາວເມືອງທ້ອງຖິ່ນກ່າວວ່າ ໃນເດືອນ ແລ້ວນີ້ ພວກຫົວຮຸນແຮງ ໄດ້ໂຈມຕີເມືອງ Hatra ທີ່ອົງການ UNESCO ໄດ້ປະກາດໃຫ້ເປັນເມືອງມໍລະດົກໂລກນັ້ນ ແຕ່ ລະດັບຂອງຄວາມເສຍຫາຍນັ້ນ ຍັງບໍ່ທັນເປັນທີ່ຈະແຈ້ງເທື່ອ ເພາະວ່າເມືອງດັ່ງກ່າວຕັ້ງຢູ່ໃນດິນແດນທີ່ຢູ່ພາຍໃຕ້ການຄວບ ຄຸມຂອງກຸ່ມລັດອິສລາມ ແຕ່ພາບໃນວີດີໂອ ແມ່ນສອດຄ້ອງກັບລາຍງານກ່ຽວກັບການໂຈມຕີຂອງອົງການຂ່າວ AP ແລະຖືກນຳລົງເຜີຍແຜ່ໃນ website ຂອງກຸ່ມຫົວຮຸນແຮງ ທີ່ກຸ່ມລັດອິສລາມມັກ ໃຊ້ຢູ່ເລື້ອຍໆນັ້ນ ຄົນໜຶ່ງໃນບັນດາພວກຫົວຮຸນແຮງທີ່ທຳລາຍສະຖານທີ່ແຫ່ງນັ້ນເວົ້າເປັນພາສາ Arab ທີ່ມີສຳນຽງຂອງຄົນໃນເຂດອ່າວເປີເຊຍວ່າພວກເຂົາທຳລາຍມັນ ເພາະວ່າ ມັນເປັນສະ ຖານທີ່ທີ່ຜູ້ຄົນທຳການເຄົາລົບບູຊາ ແທນທີ່ຈະບູຊາພະເຈົ້ານັ້ນ